Omiljeni gablec zagrebačkog restorana Okrugljak! Nabavili smo recept!

Trebat će vam:

2 kg paprika (babura) srednje veličine

1,20 kg mljevenog mesa

150 g riže

50 g luka

svežnjić peršina

20 g soli

2 g papra

1,5 l umaka od rajčica

Za umak:

120 g maslaca

50 g suhe mesnate slanine

100 g pirea od rajčice

200 g rajčice pelata

120 g luka

120 g začinskog povrća

120 g brašna

2 l mesnog temeljca

češnjak, sol, papar

sok limuna po želji

Marko Miščević

Priprema:

Za umak od rajčice, u rastopljeni maslac dodati suhu mesnatu slaninu, povrće za za- čine, malo popržiti dok povrće ne počne ugodno mirisati, dodati brašno, malo popržiti, dodati pire od rajčice i pelate, još malo popržiti, dodati temeljac i ostale začine i kuhati oko sat vremena uz miješanje da ne zagori, zatim procijediti. Paprike oprati, zatim im zajedno s peteljkom izvaditi sjemenke, opet oprati i ocijediti, napuniti ih s nadjevom od mesa, politi umakom od rajčice tako da budu njime prekrivene, pristaviti ih na laganu vatru i pirjati. Pirjaju se oko sat i pol. Nadjev od mesa se priprema tako da se u mljeveno meso doda oprana riža, začini, poprženi luk, svježi peršin, a po želji može i koje svježe jaje. Paprike se poslužuju s prilogom od kuhanog krumpira, a može uz dodatak polumasnog kiselog vrhnja.